Politika Buroo de Komunista Partio de Ĉinio

La **Politburoo** aŭ **Politika Buroo de la Ĉina Komunista Partio** ( pinjine : *Zhōngguó Gòngchǎndǎng Zhōngyāng Zhèngzhìjú*; ĝis 1927 nomita **la Centra Buroo** ()) estas la decida organo ene de la Ĉina Komunista Partio (KPĈ). Aktuale en 2021, ĉi tiu grupo inkluzivas 25 altrangajn oficistojn kiuj kontrolas la partion. Male al la  politburoo de aliaj komunistaj partioj, la loko de potenco en la ĉina politburoo estas koncentrita en la Konstanta Komisiono de la politburoo, pli malgranda grupo de politburoo-membroj.

La Politburoo estis elektita simbole de la Centra Komitato de la partio. Tamen, en la praktiko, ĉinaj elitaj politikistoj kredas ke la politburoo estas mem-daŭranta korpo, kun novaj membroj de kaj la politburoo kaj ĝia Konstanta Komitato estas elektitaj tra serio de diskutoj fare de membroj de la nuna politburoo kaj membroj de la antaŭa politburoa komitato. Nunaj kaj iamaj politburoanoj faras serion de neformalaj pajlenketoj por determini la nivelon de la grupa subteno por ĉiu nova politburoa kandidato. La elektprocezo por la nova Politburoo komenciĝas kun fermita kunveno de la Politburoa Konstanta Komitato antaŭ ol la Tutlanda Popola Kongreso kunvenas . 

La ĉefpotenco de la Politburoo kuŝas en la fakto ke ĝiaj membroj kutime tenas poziciojn en registaraj laborlokoj en la Ĉina Popola Respubliko kaj kun la kontrolo de personarnomumoj kiujn la Politburoo kaj la Sekretariejo havas. Krome, kelkaj membroj de la politburoo tenas potencajn poziciojn ĉe la provinca nivelo. Estas neklare kiel la Politburoo funkcias interne, sed ŝajnas ke la plena Politburoo kunvenas unufoje monate kaj la Konstanta Komitato kunvenas ĉiusemajne. Estas laŭtakse ke la praktiko de ofteco de renkontiĝoj estas multe pli malofta ol la praktiko de la antaŭaj sovetiaj politburoaj renkontiĝoj. Ŝajnas, ke la tagordo de la kunvenoj estas regata de la ĝenerala sekretario kaj decidoj estas faritaj per konsento kaj ne per plimulta voĉdono . 

La Politburoo estis fondita fare de la Sekretariejo de la Ĉina Komunista Partio en la fruaj 1980-aj jaroj sub Hu Yaobang,  sed reaperis kiel domina forto post la elpelo de Hu en 1987.

## Konsisto kaj elekto 
Ekde la 1990-aj jaroj, politburoanoj samtempe okupis postenojn en la partia aparato, en ŝtataj postenoj kaj kiel estroj de regionaj branĉoj de la partio.  Krome, membroj servantaj en la militistaro kaj sekurecsektoro estis limigitaj al 3 pozicioj el 21, kontraste al la 1980-aj jaroj, kiam la plej multaj membroj havis armean fonon. En 2017, en preparo por la Politika Buroo de la 19-a Centra Komitato, krom la estroj de la kvar ĉefaj instituciaj hierarkioj - la KPĈ, la Tutlanda Popola Kongreso, la Ŝtata Konsilio kaj la Politika konsulta Komitato, estis ses membroj kiuj ĉiu tenis pozicioj en la partio. La nacia registaro, la regionaj registaroj kaj tri el la armeo.

La averaĝa aĝo de politburoanoj en 2017 estis 62, kio estis simila al aĝoj en la pasintaj jardekoj. Antaŭ tio, sub la gvidado de Deng Xiaoping, la partio intence instigis al ŝanĝo de siaj membroj, trudante mandatlimojn kaj emeritiĝon.

En oktobro 2017, en la unua plenkunsido de la 19-a Centra Komitato de la KPĈ, estis decidite, ke ĉiuj membroj de la Politika Buroo prezentos jaran skriban prezenton al la Centra Komitato kaj la Ĝenerala Sekretario  En marto 2018, ĉiuj membroj de la Konstanta Komitato kaj membroj de la Politika Buroo faris la skriban prezenton unuafoje antaŭ la Centra Komitato kaj Ĝenerala Sekretario Xi Jinping  En 2021, la Politburoo unuafoje aprobis ke familioj en Ĉinio havu tria infano en la familio post malkresko de la limo de naskiĝo kiu estis jam donita jardekon antaŭe.

## Membroj de la 20-a Politburoo (elektita la 22-an de oktobro 2022) 
: *En alfabeta sinsekvo, membroj de la Konstanta Komitato estas markitaj en kursivo:* 

# *Cai Qi*, Unua Sekretario de la Sekretariejo de la Komunista Partio de Ĉinio.
# Chen Jining, partiestro en Ŝanhajo;
# Chen Min'er, partiestro de Tianjin;
# Chen Wenqing, estro de la Centra Politika kaj Juĝa Komisiono de la Partio;
# *Ding Xuexiang*, Unua Vicĉefministro de la Ŝtata Konsilio de la Ĉina Popola Respubliko;
# He Lifeng, Dua Vicĉefministro;
# He Weidong, Vicprezidanto de la Centra Milita Komisiono de la Komunista Partio;
# Huang Kunming, Partiestro de Guangdong;
# Li Ganjie, venanta estro de la Organizo de la Centra Komitato; 
# Li Hongzhong, Unua Vicprezidanto de la Konstanta Komitato de la Tutlanda Popola Kongreso;
# *Li Qiang*, Partia Sekretario de la Ŝtata Konsilio de la Ĉina Popola Respubliko kaj ĉefministro; 
# Li Shulei, Direktoro de Propagando;
# *Li Xi*, estro de la Centra Komisiono por Disciplina Inspektado;
# Liu Guozhong, Kvara Vicĉefministro;
# Ma Xingrui, Ŝinĝjanga Partiestro;
# Shi Taifeng, estro de la Centra Departemento de la Unuiĝinta Fronto;
# *Wang Huning*, Prezidanto de la Ĉina Popola Politika Interkonsiliĝa Konferenco; 
# Wang Yi, Prezidanto de la Centra Komisiono de la Partio por Ekstera Politiko;
# *Xi Jinping*, Ĝenerala Sekretario de la Komunista Partio de Ĉinio, Prezidanto de la Ĉina Popola Respubliko, Prezidanto de la Centra Milita Komisiono;
# Yin Li, Pekina Partiestro;
# Yuan Jiajun, partiestro de Chongqing;
# Zhang Guoqing, Tria Vicĉefministro;
# Zhang Youxia, Vicprezidanto de la Centra Milita Komisiono de la Komunista Partio;
# *Zhao Leji*, Prezidanto de la Konstanta Komitato de la Tutlanda Popola Kongreso. 

## Referencoj 
## Eksteraj ligiloj 
* Hu Jintao kaj la Partia Politburoo , Vintro 2004: Partiaj Aferoj, de Alice L. Miller
* www.nodulo.org Fotoj de membroj de la Politburoo (hispane)

Kategorio:Politikaj organizaĵoj
Kategorio:Politiko de Ĉinio
Kategorio:Komunista Partio de Ĉinio